
ประกาศองค์การบริหารส่วนตำบลเคียนซา
เรื่อง  หลักเกณฑ์และเงื่อนไขเกี่ยวกับเงินเพิ่มสำหรับพนักงานจ้างผู้ปฏิบัติงาน
ที่มีลักษณะเป็นการเสี่ยงภัยต่อสุขภาพ พ.ศ.2566
------------------------------

ด้วยกระทรวงมหาดไทย ออกระเบียบกระทรวงมหาดไทยว่าด้วยการกำหนดให้เงินประโยชน์ตอบแทนอื่น เป็นรายจ่ายที่องค์กรปกครองส่วนท้องถิ่นอาจจ่ายได้ (ฉบับที่ 2) พ.ศ.2564  กำหนดให้มีเงินเพิ่มสำหรับพนักงานจ้างผู้ปฏิบัติงานที่มีลักษณะเป็นการเสี่ยงภัยต่อสุขภาพ  และประกาศคณะกรรมการพนักงานส่วนตำบลจังหวัดสุราษฎร์ธานี เรื่อง หลักเกณฑ์และเงื่อนไขเกี่ยวกับเงินเพิ่มสำหรับพนักงานจ้างผู้ปฏิบัติงานที่มีลักษณะเป็นการเสี่ยงภัยต่อสุขภาพ พ.ศ.2564  โดยประกาศดังกล่าวกำหนดให้ พนักงานจ้างทั่วไปและพนักงานจ้างตามภารกิจ ในสังกัดองค์กรปกครองส่วนท้องถิ่นที่มีลักษณะงานที่มีผลกระทบจาการปฏิบัติงานที่เสี่ยงอันตรายในลักษณะดังกล่าว ได้รับค่าตอบแทนรายเดือน ตามอัตราและลักษณะงานที่ปฏิบัติ 
	อาศัยอำนาจตามความในมาตรา 15 และมาตรา 25 วรรคท้ายแห่งพระราชบัญญัติระเบียบบริหารงานบุคคลส่วนท้องถิ่น พ.ศ.2542  ระเบียบกระทรวงมหาดไทยว่าด้วยการกำหนดให้เงินประโยชน์ตอบแทนอื่นเป็นรายจ่ายที่องค์กรปกครองส่วนท้องถิ่นอาจจ่ายได้ (ฉบับที่ 2) พ.ศ.2564 และประกาศคณะกรรมการพนักงานส่วนตำบลจังหวัดสุราษฎร์ธานี เรื่อง หลักเกณฑ์และเงื่อนไขเกี่ยวกับเงินเพิ่มสำหรับพนักงานจ้างผู้ปฏิบัติงานที่มีลักษณะเป็นการเสี่ยงภัยต่อสุขภาพ พ.ศ.2564 จึงออกประกาศไว้ดังนี้
ข้อ 1 ประกาศนี้เรียกว่า ประกาศองค์การบริหารส่วนตำบลเคียนซา เรื่อง  หลักเกณฑ์และเงื่อนไขเกี่ยวกับเงินเพิ่มสำหรับพนักงานจ้างผู้ปฏิบัติงานที่มีลักษณะเป็นการเสี่ยงภัยต่อสุขภาพ พ.ศ.2566
ข้อ 2 ประกาศนี้ให้ใช้บังคับตั้งแต่วันถัดจากวันประกาศเป็นต้นไป
ข้อ 3 ในประกาศนี้ 
“เงินเพิ่ม”หมายความว่า ค่าตอบแทนสำหรับพนักงานจ้างผู้ปฏิบัติงานที่มีลักษณะเป็นการเสี่ยงภัยต่อสุขภาพตามประกาศนี้
“ลักษณะเป็นการเสี่ยงภัยต่อสุขภาพ” หมายความว่า การปฏิบัติงานที่มีสภาพแวดล้อม       ไม่น่าอภิรมย์หรือมีสภาพการทำงานที่เสี่ยงอันตราย หรืออาจได้รับผลกระทบจาการปฏิบัติงานทั้งต่อชีวิตและสุขภาพดังนี้
(1) งานสูบ ดูด ขน และกำจัดสิ่งปฏิกูล
(2) งานขุดลอกท่อหรือระบายน้ำ
(3) งานเก็บ กวาด ขน คัดแยก และกำจัดขยะมูลฝอย รวมถึงขยะติดเชื้อ
(4) งานลักษณะอื่นตามที่คณะกรรมการกลางพนักงานส่วนตำบลกำหนด
“พนักงานจ้าง” หมายถึง พนักงานจ้างทั่วไป และพนักงานจ้างตามภารกิจที่ได้รับการจ้างตามสัญญาจ้างให้เป็นผู้ปฏิบัติงานที่มีลักษณะงานเป็นการเสี่ยงภัยต่อสุขภาพ หรือได้รับคำสั่งให้ปฏิบัติงานในลักษณะเดียวกัน และได้รับค่าตอบแทนจากงบประมาณขององค์การบริหารส่วนตำบล

ข้อ 4 ผู้มีคุณสมบัติดังต่อไปนี้ เป็นผู้มีสิทธิได้รับเงินเพิ่ม
(1) เป็นพนักงานจ้างทั่วไปและพนักงานจ้างตามภารกิจสังกัดองค์การบริหารส่วนตำบล
เคียนซา
(2) ต้องเป็นผู้ปฏิบัติงานประจำที่มีลักษณะเป็นการเสี่ยงภัยต่อสุขภาพอย่างใดอย่างหนึ่งหรือหลายอย่างตามที่กำหนด
ข้อ 5 ให้พนักงานจ้างได้รับเงินเพิ่มตามอัตราที่องค์การบริหารส่วนตำบลเคียนซา กำหนดดังต่อไปนี้
(1) งานขับรถบรรทุกเก็บขยะมูลฝอย เรือบรรทุกเก็บขยะมูลฝอย หรือรถตักขยะมูลฝอย และงานประจำรถหรือเรือบรรทุกเก็บขยะมูลฝอย  อัตราเดือนละไม่เกิน  1,500 บาท
(2) งานจัดเก็บและกวาดขยะมูลฝอย รวมถึงผู้ปฏิบัติงานที่ประจำศูนย์หรือหน่วยกำจัด     ขยะมูลฝอย  อัตราเดือนละไม่เกิน 1,000 บาท
กรณีการกำหนดอัตราเงินเพิ่มตามวรรคหนึ่ง ให้องค์การบริหารส่วนตำบลเคียนซา คำนึงถึงฐานะการเงิน การคลัง และภาระค่าใช้จ่ายด้านการบริหารงานบุคคล ตามมาตรา 35 แห่งพระราชบัญญัติระเบียบบริหารงานบุคคลส่วนท้องถิ่น พ.ศ.2542 
ข้อ 6 ให้พนักงานจ้างที่ปฏิบัติงานที่มีลักษณะเป็นการเสี่ยงภัยต่อสุขภาพได้รับเงินเพิ่มเป็นรายเดือนตามอัตราที่กำหนด โดยแต่ละเดือนต้องมีระยะเวลาปฏิบัติงานจริง เป็นไปตามสัญญาจ้างกำหนด
กรณีพนักงานจ้างผู้ใดปฏิบัติงานไม่เป็นไปตามวรรคหนึ่ง ให้พนักงานจ้างผู้นั้นได้รับเงินเพิ่มสำหรับเดือนนั้นตามสัดส่วนของจำนวนวันที่ได้ปฏิบัติงาน
กรณีพนักงานจ้างผู้ใดมีสิทธิได้รับเงินเพิ่มหลายอัตรา ให้พนักงานจ้างผู้นั้นได้รับเงินเพิ่มในอัตราสูงสุดเพียงอัตราเดียว
ข้อ 7 การเบิกจ่ายเงินและหลักฐานการจ่ายเงินเพิ่ม ให้เป็นไปตามหลักเกณฑ์ และวิธีการตามระเบียบกระทรวงมหาดไทยว่าด้วย การรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น 
ข้อ 8 ให้นายกองค์การบริหารส่วนตำบลเคียนซา  เป็นผู้มีอำนาจอนุมัติการเบิกจ่ายเงินเพิ่มให้แก่พนักงานจ้างองค์การบริหารส่วนตำบลเคียนซา

 		 ประกาศ  ณ  วันที่  24  กุมภาพันธ์  พ.ศ.2566

 

		          		(นายไพรัช  จันทร์เมธา)
                                            	นายกองค์การบริหารส่วนตำบลเคียนซา

ส่วนราชการ  งานการเจ้าหน้าที่ สำนักปลัด องค์การบริหารส่วนตำบลเคียนซา                                        
ที่  สฎ 72601/132 	วันที่  24  กุมภาพันธ์  2566      
เรื่อง    แจ้งประกาศหลักเกณฑ์และเงื่อนไขเกี่ยวกับเงินเพิ่มสำหรับพนักงานจ้างผู้ปฏิบัติงานที่มีลักษณะเป็น 
           การเสี่ยงภัยต่อสุขภาพ พ.ศ.2566	

เรียน  พนักงานขับเครื่องจักรกลขนาดเบา (รถบรรทุกขยะ) คนงานประจำรถขยะ และคนงานทั่วไป
		ด้วยกระทรวงมหาดไทย ออกระเบียบกระทรวงมหาดไทย ว่าด้วย การกำหนดให้เงินประโยชน์ตอบแทนอื่น เป็นรายจ่ายที่องค์กรปกครองส่วนท้องถิ่นอาจจ่ายได้ (ฉบับที่ 2) พ.ศ.2564 กำหนดให้มีเงินเพิ่มสำหรับพนักงานจ้างผู้ปฏิบัติงานที่มีลักษณะเป็นการเสี่ยงภัยต่อสุขภาพ  และประกาศคณะกรรมการพนักงานส่วนตำบลจังหวัดสุราษฎร์ธานี เรื่อง หลักเกณฑ์และเงื่อนไขเกี่ยวกับเงินเพิ่มสำหรับพนักงานจ้างผู้ปฏิบัติงานที่มีลักษณะเป็นการเสี่ยงภัยต่อสุขภาพ พ.ศ.2564 โดยประกาศดังกล่าวกำหนดให้ พนักงานจ้างทั่วไปและพนักงานจ้างตามภารกิจ ในสังกัดองค์กรปกครองส่วนท้องถิ่นที่มีลักษณะงานที่มีผลกระทบจาการปฏิบัติงานที่เสี่ยงอันตรายในลักษณะดังกล่าว ได้รับค่าตอบแทนรายเดือน ตามอัตราและลักษณะงานที่ปฏิบัติ
เพื่อให้เป็นไปตามประกาศหลักเกณฑ์ดังกล่าวข้างต้น องค์การบริหารส่วนตำบลเคียนซา       จึงได้ประกาศหลักเกณฑ์และเงื่อนไขเกี่ยวกับเงินเพิ่มสำหรับพนักงานจ้างผู้ปฏิบัติงาน ที่มีลักษณะเป็นการ     เสี่ยงภัยต่อสุขภาพ พ.ศ.2564  ให้พนักงานจ้างทั่วไปและพนักงานจ้างตามภารกิจ ผู้ปฏิบัติงานที่มีลักษณะเป็นการเสี่ยงภัยต่อสุขภาพ โดยได้รับเงินเพิ่มรายเดือนหรือตามระยะเวลาในการปฏิบัติงานจริง  ดังรายละเอียดสำเนาประกาศที่แนบ
จึงเรียนมาทราบ


                                           (นายไพรัช  จันทร์เมธา)
	                                  นายกองค์การบริหารส่วนตำบลเคียนซา

